**საგადასახადო და საბაჟო ადმინისტრაციათა პასუხი COVID-19-ს**

წინამდებარე ნაშრომში მოცემულია მითითებები იმის შესახებ, თუ როგორ შეიძლება შემოსავლების ადმინისტრაციებმა ხელი შეუწყონ მთავრობების პასუხს COVID-19-ით განპირობებულ უპრეცედენტო გამოწვევებზე, შემოსავლების სისტემის შენარჩუნებით, მთავრობების მიერ შემუშავებული ზომების იმპლემენტაციით, ეკონომიკისა და ვაჭრობის ხელშეწყობით, ადმინისტრაციის წარმომადგენელთა და საზოგადოების ჯანმრთელობის დაცვით. შემოსავლების ადმინისტრაციებს მოუწევთ საგადასახადო შემოსავლების დაცვა, რათა უზრუნველყოფილ იქნას კრიზისულ მდგომარეობაში წარმოშობილი ხარჯების დაფინანსება, აგრეთვე, მოუწევთ გადამხდელთა კანონშესაბამისობის უზრუნველყოფა კრიზისის შემდეგ პერიოდში, როდესაც შემოსავლების ზრდა დიდი ალაბათობით გახდება დღის წესრიგით გათვალისწინებული მთავარი საზრუნავი საკითხი.

წარმოდგენილი ნაშრომი ასახავს შემოსავლების ადმინისტრაციათა მიმდინარე პასუხებს COVID-19-ის კრიზისთან საბრძოლველად. მასში აგრეთვე, ასახულია საერთაშორისო სავალუტო ფონდის მითითებები, რომელიც ადაპტირებულია მიმდინარე კრიზისით გამოწვეულ განსაკუთრებულ გარემოებებში სამოქმედოდ. აღნიშნული მითითებების გამოსაყენებლად, შემოსავლების ადმინისტრაციებს დაჭირდებათ გაითვალისწინონ რიგ ღონისძიებათა იმპლემენტაციის შესაძლებლობა და ადგილობრივად არსებული პირობები, რაშიც იგულისხმება ვირუსის სიმწვავის დონე თითოეულ ქვეყანაში და მთავრობათა მიერ კრიზისის საპასუხოდ მიღებული ზომები.

|  |
| --- |
| 1. **გადასახადის გადამხდელთათვის ვალდებულებათა შემსუბუქება (არსებული კანონმდებლობის ფარგლებში)** |
| *საგადასახადო ორგანოებმა უნდა გააძლიერონ ბიზნესისა და ფიზიკური პირების დახმარება, განსაკუთრებით მათი, ვინც კრიზისის შედეგად პირდაპირი დარტყმა მიიღო. კრიზისით გამოწვეულ ფინანსურ და არა-ფინანსურ ზარალთან გასამკლავებლად, დასახმარებლად გათვალისწინებული უნდა იქნას შემდეგი (დროებითი) ღონისძიებები:* |
| * საგადასახადო დეკლარაციათა წარდგენისა და გადასახადების გადახდის ვადების გახანგრძლივება (სანქციების გარეშე), თვალსაჩინოთ განსაზღვრული მითითებებით, იმის შესახებ, თუ რომელ გადასახადებს, რომელ გადამხდელებს ეხება დადგენილი ვადების გახანგრძლივება და რა პერიოდით. იმ ქვეყნების საგადასახადო ადმინისტრაციებმა, სადაც დეკლარაციის ელექტრონული ფორმით წარდგენის მაღალი დონეა, შეიძლება ვადების გახანგრძლივება გაითვალისწინონ მხოლოდ გადასახადების გადახდაზე, ანუ, დეკლარაციები ჩვეულ, დადგენილ ვადებში იქნება წარდგენილი - ელექტრონულად საგადასახადო ადმინისტრირების პრიორიტეტების განსაზღვრაზე მსჯელობა იხილეთ ქვემოთ, V ნაწილში. |
| * გადასახადის გადამხდელებს მიეცეთ უფლება შეამცირონ საკუთარი საშემოსავლო და მოგების მიმდინარე გადასახდელები, მიმდინარე წელს მოსალოდნელი შემცირებული შემოსავლების გათვალისწინებით. |
| * საგადასახადო დავალიანების დასაფარად დადგენილი ვადებისა და პირობების შერბილება/შემსუბუქება (მაგალითად, გადახდის გრაფიკის გახანგრძლივება და დასარიცხი საურავის შემცირება). |
| * გადასახადების უკან დაბრუნებების დაჩქარება (რისკების გატეგორიის გათვალისწინებით). |

|  |
| --- |
| 1. **სამთავრობო (მასტიმულირებელი) პოლიტიკის განხორციელება (ახალი კანონმდებლობით)** |
| *მრავალი მთავრობა მუშაობს სხვადასხვა სახის საგადასახადო ზომების შემოღებაზე, ბიზნესისა და ფიზიკური პირების ფინანსურად ხელშესაწყობად და ეკონომიკის წასახალისებლად. საგადასახადო ადმინისტრაციებმა სწრაფად და დაკვირვებით უნდა განახორციელონ ეს ღონისძიებები პოლიტიკის მიზნების მისაღწევად. აღნიშნულიდან გამომდინარე, საგადასახადო ადმინისტრაციებს მართებთ:* |
| * ხელი შეუწყონ მთავრობებს საგადასახადო პოლიტიკის ვარიანტების დაიდენტიფიცირებაში, ანალიზსა და შეფასებაში; აგრეთვე, ახალი, შემოღებული ზომების პრაქტიკულად გამოყენებისათვის საჭირო რეგულაციების და საოპერაციო მითითებების დროულად მომზადებაში. |
| * შემოღებული ზომებით სარგებლობისათვის, გადასახადის გადამხდელების მიერ მომართვის გამარტივების მიზნით, შეიმუშაონ სპეციალური ადმინისტრაციული სისტემა და პროცედურები, რომელიც იქნება რაც შეიძლება მარტივი, ადვილი და სწრაფად განხორციელებადი. |
| * სწრაფად გაავრცელონ ინფორმაცია შემოღებული ზომების თაობაზე საგადასახადო ადმინისტრაციის ოფისებში და აღნიშნული მიმართულებით, მყისიერად გადაამზადონ თანამშრომლები. |
| * დროულად უზრუნველყონ გადასახადის გადამხდელთა ინფორმირება შემოღებული ზომების შესახებ (აგრეთვე ქვემოთ იხილეთ III ნაწილი) |

|  |
| --- |
| 1. **გადასახადის გადამხდელებთან კომუნიკაციისა და ხელშეწყობის გაუმჯობესება** |
| *საგადასახადო ადმინისტრაციებმა უნდა დანერგონ გადამხდელებთან კომუნიკაციის ყოვლისმომცველი სტრატეგია, რომელიც განსაზღვრავს შემსუბუქებული საგადასახადო ვალდებულებების, ახალი საგადასახადო პოლიტიკისა და საგადასახადო ორგანოების მუშაობაში შესული ცვლილებების შესახებ ინფორმაციის მიწოდებას.*  *გარდა აღნიშნულისა, კომუნიკაციის სტრატეგიამ უნდა წაახალისოს სოციალური სოლიდარობა (მათ შორის, მოუწოდებს იმ გადამხდელებს, ვინც შედარებით ნაკლებად დაზარალდა კრიზისის პირობებში ჩვეულებრივად განაგრძონ საგადასახადო ვალდებულებების შესრულება, აგრეთვე შემოღებული საშეღავათო ზომებით თაღლითურად სარგებლობაზე ფიქრისგან ხელი ააღებინოს გადამხდელებს ( გააფრთხილოს ისინი მოსალოდენელი პასუხისმგებლობის ზომების შესახებ). აღნიშნულის გათვალისწინებით, მხედველობაში მისაღებია შემდეგი ღონისძიებები:* |
| * შეიქმნას კომუნიკაციის გუნდები, რომლებიც შეიმუშავებენ და დანერგავენ კომუნიკაციის სტრატეგიას. |
| * კრიზისის პირობებში საგადასახადო საკითხებთან დაკავშირებით, შეიქმნას სპეციალური ვებ-გვერდი და სატელეფონო ცხელი ხაზი. |
| * ინფორმაციის მისაწოდებლად, როგორც ტრადიციული ისე არატრადიციული მედია საშუალებების გამოყენება, მათ შორის საყოველთაო მასშტაბით იმეილებისა და SMS-ების გაგზავნა. |
| * საგადასახადო ორგანოს მიერ ელექტრონული სერვისებით სარგებლობის შესახებ გადამხდელების ინფორმირება და მოწოდება, რომ გამოიყენონ ელექტრონული სერვისები. |
| * გადასახადის გადამხდელების ხელშესაწყობად, დისტანციური სერვისების გაუმჯობესება სამუშაო საათების გახანგრძლივებით და ტელეფონით მომსახურების გამწევი ცენტრების თანამშრომელთა რაოდენობის გაზრდით. |
| * იმ გადასახადის გადამხდელებისათვის, რომელთაც წვდომა არ აქვთ ელექტრონულ სერვისებზე დამატებითი ვარიანტების შეთავაზება დეკლარაციის წარსადგენად (მაგალითად, საკეტიანი და ჰიგიენური ყუთების მოწყობა დეკლარაციების ჩასაყრელად); აგრეთვე, გადასახადების გადახდის დამატებითი ვარიანტების შეთავაზება (მაგალითად მობილური ტელეფონების საშუალებით გადახდა). |

|  |
| --- |
| 1. **შემოსავლების დაცვა და კანონშესაბამისობის უზრუნველყოფა** |
| *ზოგმა საგადასახადო ადმინისტრაციამ უკვე შეამცირა საგადასახადო შემოწმებისა და საგადასახადო ვალის შეგროვების ოპერაციები, ბიზნესისა და ფიზიკური პირების რთულ ფინანსურ წნეხში ჩავარდნის გამო. მიუხედავად ამისა, იძულების ღონისძიების ჩემცირება უნდა მოხდეს მხოლოდ დროებით, რათა საგადასახადო სისტემაში არ გაიზარდოს კანონშეუსაბამობის რისკები, რომელთა აღმოფხვრა ძალიან რთული იქნება კრიზისის შემდეგ პერიოდში, მაშინ როდესაც საგადასახადო ბაზის აღდგენა იქნება საჭირო.*  *იმ მიზნით, რომ მოხდეს- შემოსავლების დაცვა და კანონშესაბამისობის უზრუნველყოფა, საგადასახადო ადმინისტრაციებმა უნდა გაითვალისწინონ შემდეგი ღობისძიებები:* |
| * დროებით შემცირდეს (და არა სრულიად შეჩერდეს) საგადასახადო შემოწმებისა და საგადასახადო ვალის შეგროვების ოპერაციები. ძალდატანებითი ღონისძიების მიმართვა მოხდეს მხოლოდ ყველაზე კრიტიკულ, კანონშესაბამისობის რისკებთან დაკავშირებულ შემთხვევებში (მაგალითად, როდესაც შეიძლება ხდებოდეს საგადასახადო შეღავათების მოთხოვნა თაღლითური მიზნებით); აგრეთვე, ძალდატანებითი ღონისძიების მიმართვა მოხდეს იმ ბიზნესებზე, რომლებიც მიმდინარე პერიოდში განსაკუთრებული ზრდით და შემოსავლების მატებით გამოირჩევიან. |
| * ყურადღებისა და კონტროლის გაძლიერება მსხვილ გადამხდელებზე, განსაკუთრებით მათზე, რომლებსაც ნაკლებად მიადგათ ზარალი ან რომელნიც შემოსავლების მატებით გამოირჩევიან, რათა მოხდეს მათ მიერ გადასახადების დროულად გადახდის უზრუნველყოფა. უფრო ზოგადად, შემოსავლების წყაროების შესწავლის გაძლიერება, მაგალითად, გადასახადის გადამხდელთა სახეებისა და სექტორების მიხედვით. |
| * გადახდის გრაფიკების შეთავაზება იმ გადამხდელებისათვის, რომელთაც არ შეუძლიათ დროულად დაფარონ საგადასახადო ვალდებულებები. |
| * საგადასახადო ორგანოს იურისდიქციის ფარგლებში, COVID-19-თან დაკავშირებული კანონდაღვევისა და თაღლითური ოპერაციების დამაიდენტიფიცირებელი კრიტერიუმების განვითარება და ძალდატანებითი ღონისძიებების შემუშავება, საჭიროების შემთხვევაში, გამოძიება/აღსრულება. |
| * გამარტივებული პროცედურების შემუშავება, იმისათვის, რომ გადამხდელებს შეეძლოთ სწრაფად გადაამოწმონ, რამდენად შეეხებათ კრიზისის პირობებში შემოღებული საგადასახადო ზომები და შეღავათები, იმის გათვალისწინებით, რომ კრიზისის შემდეგ პერიოდში, საჭიროების შემთხვევაში შესაძლებელი იყოს ძალდატანებითი ღონისძიებების გატარება. |

|  |
| --- |
| 1. **ბიზნეს-პროცესების უწყვეტობა: დისტანციურად მუშაობა შემცირებული ადამიანური რესურსების პირობებში** |
| *შემოსავლების ადმინისტრაციების მიმართ მოწოდებაა, რომ დანერგონ ბიზნეს-პროცესების უწყვეტობის სტრატეგია, რათა შენარჩუნებულ იქნას საგადასახადო და საბაჟო სისტემების ოპერაციები შემცირებული სამუშაო ძალის პირობებში (რომელიც განპირობებულია ვირუსით გამოწვეული ავადმყოფობისა* *და საკარანტინო მდგომარეობის გამო); აგრეთვე, მოწოდებაა, რომ ხელი შუწყონ დისტანციურად მუშაობას (რათა ავადმყოფობისგან დაიცვან როგორც საკუთარი თანამშრომლები, ისე გადასახადის გადამხდელები). ბიზნეს-პროცესების სტრატეგიები შეიძლება მოიცავდეს შემდეგ ზომებს:* |
| * კრიზისის მართვის გუნდის ჩამოყალიბებას, რომელიც შექმნის და განავითარებს ბიზნეს-ოპერაციების უწყვეტობის გეგმას, ყოველდღიურად გამართავს შეხვედრებს (მათ შორის, დისტანციურ შეხვედრებს). ორგანიზაციის ყველა დონეზე, ყველა დეპარტამენტის უფროსს მოეთხოვოს საოპერაციო საქმიანობაზე მონიტორინგი და ყოველდღიური ანგარიშის მომზადება-წარდგენა ორგანიზაციის მენეჯმენტისათვის (განსაკუთრებული ყურადღება უნდა გამახვილდეს გადასახადების აკრეფასა და IT სისტემების დატვირთულობაზე). |
| * საქმის პრიორიტეტულობის მიხედვით, მოხდეს სამუშაო ძალის გადანაწილება, იმისათვის, რომ კრიტიკულად მნიშვნელოვანი ოპერაციების შესასრულებლად საკმარისი რესურსი იქნას უზრუნველყოფილი. მათ შორის, მოხდეს არა-კრიტიკულ ფუნქციებზე მომუშავე თანამშრომელთა გადაყვანა აუცილებელი ოპერაციების შესასრულებელ პოზიციებზე, აგრეთვე ჩვეულებრივი სამუშაო პირობებიდან გადაყვანა დისტანციურ/ციფრულ სამუშაო პირობებზე. |
| * შემუშავდეს დისტანციურად მუშაობის პოლიტიკა, პროცედურები და ტექნოლოგიები სადაც შესაძლებელია. მოხდეს თანამშრომელთა გადაყვანა სატელეფონო ცენტრებში; გასვლითი საგადასახადო შემოწმებები შეიცვალოს კამერული საგადასახადო შემოწმებებით; IT-მომსახურების საათები გაიზარდოს იმისათვის, რომ გამართულად მიმდინარეობდეს დისტანციურად მუშაობა. |
| * როდესაც პირისპირ კომუნიკაცია აუცილებელია: დაცული იქნას პირადი უსაფრთხოების ზომები, სოციალური დისტანციით და შესაბამისი დამცავი აღჭურვილობის გამოყენებით; პირისპირი შეხვედრა დაინიშნოს, მხოლოდ გადაუდებელ შემთხვევებში; ოფისებში თანამშრომელთა სამუშაო საათები გადანაწილდეს ცვლებს შორის; სადაც შესაძლებელია შეიზღუდოს არა-აუცილებელი სერვისები, რათა მინიმუმამდე შემცირდეს ოფისებში თანამშრომელთა და გადამხდელთა რიცხვი. |

|  |
| --- |
| 1. **საბაჟო ადმინისტრირება: ვაჭრობის დაცვა და ხელშეწყობა** |
| *კრიზისის პირობებში, საბაჟო ადმინისტრაციას აკისრია კრიტიკული პასუხისმგებლობა, რომ უზრუნველყოფილ იქნას აუცილებელი საჭიროების საქონლის ნაკადის (მათ შორის, სამდიცინო დანიშნულების მარაგების) შეუფერხებელი და სწრაფი გადაადგილება საზღვრებზე; აგრეთვე უზრუნველყოფილ იქნას ეკონომიკის შენარჩუნება ვაჭრობის ხელშეწყობით. უნდა დაინერგოს და შენარჩუნდეს ჯანმრთელობისა და უსაფრთხოების პროტოკოლი, როდესაც სხვა ყველა ზომა მზადაა იმისთვის, რომ კრიტიკული დანიშნულების ფუნქციები უწყვეტად მიმდინარეობდეს. საბაჟო ღონისძიებებს შორის გასათვალისწინებელია შემდეგი:* |
| * კრიზისის პირობებში, აუცილებელი და დამატებითი/ახალი სამუშაო პროცესების დაიდენტიფიცირება და რესურსების გადანაწილება არააუცილებელი ოპერაციებიდან აუცილებელ ოპერაციებზე. |
| * ტვირთთან დაკავშირებული დოკუმენტების წარდგენის ვადის გახანგრძლივება და გადავადება იმპორტისას; აგრეთვე, ხელმოწერისა და ბეჭდის გარეშე წარმოდგენილი დოკუმენტების მიღება. შესაძლებლობის ფარგლებში დოკუმენტების ელექტრონულად წარდგენის საშუალების მიცემა. |
| * აუცილებელი საჭიროების საქონლისა და სამედიცინო დანიშნულების მარაგების შემოწმებისათვის გამარტივებული და დაჩქარებული პროცედურების შემუშავება, მათ შორის, COVID-19-თან დაკავშირებული ჯანდაცვის პროდუქტებისთვის სპეციალური არხის გამოყოფით. |
| * შესაბამისი IT და ადამიანური რესურსებით შეიქმნას სწრაფი რეაგირების გუნდი, რომელიც უზრუნველყოფს მთლიანი სისტემის გამართულად და ოპერატიულად მუშაობას, აგრეთვე საბაჟო განაკვეთებთან და მთავრობის მიერ დადგენილი საშეღავათო ცვლილებებთან დაკავშირებით დროულად განაახლებს ინფორმაციას. |
| * მცირე გადაცდომებთან დაკავშირებით, შემსუბუქდეს ძალდატანების ღონისძიებები, თუმცა შენარჩულებულ იქნას რისკებზე დაფუძნებული შემოწმების მინიმალური დონე.   შეიქმნას სწრაფი რეაგირების გუნდი, რომელიც გააკონტროლებს და უზრუნველყოფს ანტი-კონტრაბანდული და თაღლითობის საწინააღმდეგო ღონისძიებების გატარებას. |